Izernija

Izernija () – miestas pietų Italijoje, Molizės regione; Izernijos provincijos sostinė. 2021 m. duomenimis, mieste gyveno daugiau nei 20 tūkst. žmonių. Miestą supančiose kalvose gausu vynuogynų; gaminamas raudonas, baltas ir rožinis Pentro di Isernia – itališkas DOC vynas.

 Istorija 
Pirmą kartą istorijoje paminėtas 295 m. pr. m. e., tuo metu Vulturno slėnį užgrobė romėnai. Iki tol čia gyvenusios samnitų gentys buvo pavergtos. Gyvenvietėje įsikūrė romėnų kolonistai, kurie pripažino Romos viešpatavimą. Ši kolonija minima 209 m. pr. m. e. kaip viena iš aštuoniolikos, kuri liko ištikima Romai sunkiausiu Antrojo Pūnų karo laikotarpiu. Vėlesniais metais čia būta tvirtovės ir joje buvo laikoma įgula. Iš tų laikų išliko akvedukas ir romėniško tilto liekanos.

Po Vakarų Romos imperijos žlugimo miestą užpuolė ir sunaikino saracėnai (800 m.), o vėliau (1199 m.) užėmė ir nusiaubė Molizės grafas Markvardas iš Anveilerio. 1223 m. padegė Frydricho II kariai.

1519 m. Šventosios Romos imperatorius Karolis V išlaisvino Izerniją iš feodalinės vergijos ir jis tapo Neapolio karalystės miestu.

847, 1349, 1456 ir 1805 m. Izernija nukentėjo nuo žemės drebėjimų.

1943 m. rugsėjo 10 d. rytą, per Antrąjį pasaulinį karą, amerikiečių lėktuvai atliko antskrydį ir subombardavo miestą. Amerikiečiai vėliau ne kartą atakavo tiltus, kurie buvo gyvybiškai svarbūs vokiečiams traukiantis.

1970 m. Izernija tapo to paties pavadinimo provincijos, sukurtos iš dalies Kampobaso provincijos, sostine.

 Įžymūs žmonės 
 Daniela Sabatino – atstovavo Italijos nacionalinei moterų rinktinei; rungtyniavo „Isernia Donna“ klube (2001–2002 m.)SOCCERWAY

 Sportas 
 Isernia FC (Città di Isernia) – futbolo klubas.Isernia CalcioTransfermarktGlobalsportsarchive
 Isernia Donna – moterų futbolo ekipa.
 Stadio Mario Lancellotta – stadionas, kuris talpina 5 tūkst. žiūrovų.Stadio Mario Lancellotta
 FVC „Effesport Isernia“ – moterų tinklinio komanda.
 ASD „Globo Basket“ – krepšinio sporto asociacija.

 Išnašos 

 Nuorodos 
 Isernia (miesto svetainė)
 molisediscovery svetainė 

Kategorija:Molizės miestai